Folketing
2004-02-05

Det skal ikke forstås som negativt. Men hvilken gavn har min nabo af eventuelt at vide, hvordan jeg behandler mine marker? Jeg ved det jo selv. Jeg skal skrive det ned i min journal, og det bliver af og til kontrolleret af Plantedirektoratet. Hvilken gavn har min nabo af det ud over at fryde sig over, at mine marker står godt? Hvilken gavn har min nabo af det? Det spørgsmål kan jeg selvfølgelig ikke stille hr. Keld Albrechtsen nu, men eventuelt senere.